
Román élelmiszeripari vállalatok teljesítményének elemzése

Napjaink gyors és kiszámíthatatlan világgazdasági alakulásait tekintve, a gazdasági szereplők közötti verseny egyre erősebbé vált. A vállalatvezetők jövőorientált stratégiájukat csak releváns információkra és racionális összefüggésekre alapozhatják. A vállalatok növekvő teljesítménye és minél hatékonyabb módon való működése elengedhetetlen. Ennek alapvető feltétele a vállalati teljesítmény, folyamatos „nyomon követése”. A vállalati teljesítménymérés különböző módszerek segítségével elvégezhető. A hagyományos pénzügyi mutatókkal szemben, amelyek egy egydimenziós teljesítménymérést biztosítanak, a DEA (Data Envelopment Analysis) benchmarking eljárás átfogóbb elemzést tesz lehetővé. Dolgozatomban a romániai élelmiszeriparban tevékenykedő vállalatok teljesítményét szeretném elemezni mind, hagyományos módon, jövedelmezőségi mutatók (ROA, ROE) felhasználásával, mind a DEA eljárást felhasználva. Az elemzést megalapozó számításokat az R statisztikai programrendszerben fogom elvégezni. Az romániai élelmiszeripari vállalatok elemzését a teljes sokasságra majd alágazatokra bontva szeretném elvégezni. Az egyes alágazatok, valamint a különböző régiókban tevékenykedő vállalatok közötti különbségeket teljesítmény tekintetében MANOVA többváltozós varianciaanalízissel szeretném elvégezni.

